Гашэрбрум

Гашэрбрум — шматвяршынны горны масіў хрыбта Балтара Музтаг у Каракаруме.
Складаецца з 7 вяршыняў, галоўная з якіх вышынёй 8080 м над узроўнем мора — 11-ы па вышыні васьмітысячнік свету.
Усяго ў склад масіва ўваходзяць 3 васьмітысячнікі.

 Этымалогія 

Назва «Гашэрбрум» у перакладзе з балці азначае «Прыгожая (rgasha) гара (brum)».

 Геаграфія 

Горны масіў Гашэрбрум знаходзіцца ў Кашміры, у кантралюемых Пакістанам Паўночных тэрыторыях на мяжы з Кітаем (Тыбецкі аўтаномны раён).

Шматвяршынны горны масіў Гашэрбрум размешчаны ў Каракаруме.
Адносіцца да горнага хрыбта Балтара Музтаг.
Складаецца з 7 вяршыняў, 3 з якіх перавышаюць 8 км:

 Вяршыня  Вышыня (м)  Паўночная шырата  Усходняя даўгата  Адносная вышыня (м)Гашэрбрум I 808035°43′27″76°41′48″ 2155Броўд-Пік 805135°48′35″76°34′06″ 1701Гашэрбрум II 803435°45′27″76°39′15″ 1523Гашэрбрум III795235°45′34″76°38′31″ 355Гашэрбрум IV 792535°45′39″76°37′00″ 725Гашэрбрум V 714735°43′45″76°36′48″ 654Гашэрбрум VI 697935°42′30″76°37′54″ 520

У склад горнага масіва Гашэрбрум уваходзяць 3 васьмітысячнікі:
 Гашэрбрум I (Хідэн-пік) (8080 м) — найвышэйшая вяршыня масіва Гашэрбрум, другая па вышыні вяршыня Каракарума і 11-ы васьмітысячнік свету.
 Броўд-Пік (8051 м) — трэцяя па вышыні вяршыня Каракарума і 12-ы васьмітысячнік свету.
 Гашэрбрум II (8034 м) — чацвёртая па вышыні вяршыня Каракарума і 13-ы васьмітысячнік свету.

 Гісторыя 

У 1856 годзе Томас Джордж Мантгомеры ўбачыў групу горных пікаў Каракарума, знаходзячыся ад іх за 200 км. Ён назваў іх K1, K2, K3, K4 і K5, дзе «K» азначае Каракарум. Цяпер K1 вядомы як Машэрбрум, K3 — Броўд-Пік, K4 — Гашэрбрум II і K5 — Гашэрбрум I. Цяпер толькі гара Чагары, другая вяршыня ў свеце, носіць імя, гэта Мантгомеры — K2.

 Гл. таксама 
 Спіс найвышэйшых вяршыняў свету

 Літаратура 
 H. Adams Carter, «Balti Place Names in the Karakoram», American Alpine Journal 49 (1975), p. 53.
 Mount Qogori (K2) {scale 1:100,000}; edited and mapped by Mi Desheng (Lanzhou Institute of Glaciology and Geocryology), the Xi´an Cartographic Publishing House.

 Спасылкі 
 Dreams of Tibet: the pundits
 Фільм Cold пра ўзыходжанне на Гашэрбрум II-2011 

Катэгорыя:Горы Пакістана
Катэгорыя:Каракарум